Diari Oficial de la Generalitat Valenciana


Sumari del DOGV 7221, del 25-02-2014 (2014/1474)

Aprovació del compte de liquidació definitiva i retaxació de les unitats d'execució 4 i 5 del sector APD/7 del pla general d'ordenació urbana.
----------------------------------------------------------------------------------------------------------------------------------------------

### Dades del document

Número de DOGV
:   7221

Data del DOGV
:   25-02-2014

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2014/1474


Data del document
:   14-02-2014

Organisme emissor
:   Ajuntament d'Alacant

Tipus de document
:   Anunci

Descriptors 

:   * Alacant
    * pla d'urbanisme
    * administració local

Aprovació del compte de liquidació definitiva i retaxació de les unitats d'execució 4 i 5 del sector APD/7 del pla general d'ordenació urbana. [2014/1474]  
La Junta de Govern Local, en la sessió celebrada el dia 10 de febrer de 2014, va adoptar, entre altres, l'acord següent:  
  
«3. Aprovació del compte de liquidació definitiva i retaxació de les unitats d'execució IV i V del sector APD/7 del PGOU d'Alacant.  
  
S'informa de l'expedient tramitat en relació amb l'epígraf que precedix, els antecedents i raonaments del qual figuren, resumits, a continuació.  
De conformitat amb el que disposen els números 2 i 3 de l'article 168 de la Llei Urbanística Valenciana, l'agent urbanitzador de les unitats d'actuació IV i V del sector APD/7 del Pla General d'Ordenació Urbana d'Alacant vigent ha presentat per a la seua tramitació una memòria de retaxació de càrregues, en la qual s'exposen les causes legals que habiliten la tramitació de l'expedient i la nova taxació que es pretén.  
  
1. Antecedents  
El Ple de l'Ajuntament d'Alacant, en sessió celebrada el 18 de setembre de 2001, va adoptar l'acord d'aprovar el programa d'actuació integrada de les unitats d'execució IV i V del pla especial de reforma interior del sector APD/7 Cerámica Los Angeles.  
La Junta de Govern Local, en sessió celebrada el dia 13 de març de 2006, va adoptar l'acord d'aprovar el projecte de reparcel·lació de les unitats d'actuació (d'ara en avant UA), IV i V del sector APD/7, de la Cerámica de Los Ángeles.  
Posteriorment, la Junta de Govern va aprovar la rectificació d'error material en el projecte de reparcel·lació de les UA IV i V del sector APD/7 Cerámica Los Ángeles, en la sessió celebrada el dia 22 de març de 2010.  
L'acta de recepció de les obres d'urbanització de les unitats d'execució IV i V del sector APD 7/Cerámica Los Ángeles va ser subscrita amb data 16 de gener de 2008, i establia un període de garantia de 12 mesos, a partir de la dita data.  
Amb data 24 de novembre de 2010 es remet al Departament Tècnic de Gestió, per a l'informe corresponent, la documentació presentada per la mercantil Reyal Urbis, SA, com a urbanitzador, amb referència de registre d'entrada E2010003968. La documentació presentada consta de dos escrits: memòria de retaxació de càrregues d'urbanització del programa d'actuació integrada de les UA IV i V del pla especial de reforma interior del sector APD/7 Cerámica Los Ángeles i compte de liquidació definitiva de les mateixes unitats d'execució.  
Hi ha total coincidència entre la retaxació amb els increments proposats en el compte de liquidació definitiva, per la qual cosa cal la tramitació conjunta.  
Consta informe favorable del Departament Tècnic de Gestió Urbanística de 13 de desembre de 2010 que, copiat literalment, diu el següent:  
?... La proposició juridicoeconòmica aprovada contenia unes càrregues, una vegada descomptats els impostos i les indemnitzacions, per al desenrotllament del programa de l'actuació integrada de la UA IV de 161.590, 93 euros i de 91.889, 39 euros per a la UA V.  
En la documentació de què s'emet informe, l'urbanitzador presenta uns gastos hi haguts durant l'execució de les UA IV i V els imports dels quals ascendixen a 223.360, 35 euros i 113.118,26 euros respectivament, i s'aporten les factures corresponents que els acrediten.  
L'urbanitzador justifica l'increment hi hagut en les càrregues del PAI al transcurs de temps transcorregut entre la presentació de la proposició juridicoeconòmica i l'execució efectiva de les obres, i el període de temps transcorregut no és imputable a l'urbanitzador.  
No obstant això, l'urbanitzador ha limitat la retaxació de les càrregues del PAI de la unitat d'actuació IV fins a l'import de 184.529,15 euros i, també, el de la UA V que passa a ser de 104.831,23 euros.  
Conclusió:  
Les càrregues sufragades per l'urbanitzador en les unitats d'execució IV i V del sector APD/7 Cerámica Los Angeles han quedat suficientment acreditades per mitjà de la presentació de les corresponents factures. A més, la sol·licitud de retaxació de les càrregues de les esmentades unitats d'actuació, repercutible als propietaris no sobrepassa el límit màxim del 20 per cent de l'import de les càrregues previstes en la proposició juridicoeconòmica?.  
Mitjançant un decret municipal de 26 de juliol de 2012, es va resoldre sotmetre a exposició pública l'expedient de retaxació i compte de liquidació definitiva i es va acordar notificar als interessats el dit acord.  
Es va remetre anunci al Diari Oficial de la Comunitat Valenciana, publicat en el número 6844, de 21 d'agost de 2012; en el Butlletí Oficial de la Província d'Alacant número 159, de 21 d'agost de 2012; es va exposar edicte en el tauler d'anuncis de la Gerència Municipal d'Urbanisme, i es va publicar en un periòdic dels de major difusió de la província, el 5 de setembre de 2012.  
2. Al·legacions  
Consta en l'expedient certificat que, basant-se en sengles informes del cap del Departament de Registre General i del cap del Servici de Gestió Economicoadministrativa, Informació i Qualitat, de 23 i 27 de setembre de 2013, durant la fase d'exposició pública, es va presentar una única al·legació.  
Al·legació única: presentada per Antonio Pérez Vera i Sebastián Martínez Sánchez, en representació d'Icono Promociones, SL, el 12 de setembre de 2012, registre d'entrada número E2012010100.  
Els senyors Pérez Vera i Martínez Sánchez manifesten el seu desacord amb el saldo que apareix en el compte de liquidació definitiva corresponent a la parcel·la de la seua propietat, la resultant número 2, atés que ells van acordar amb l'urbanitzador, en tot cas, que l'import a pagar seria la quantitat reflectida en el compte de liquidació provisional inclòs en el projecte de reparcel·lació aprovat.  
Segons l'informe tècnic emés, l'urbanitzador ha justificat la totalitat dels gastos que ha de repercutir als propietaris afectats.  
En conseqüència, procedix desestimar l'al·legació presentada per la mercantil Icono Promociones, SL, tot això sense perjuí dels eventuals acords privats existents entre els propietaris i l'agent urbanitzador.  
  
Concloent, a la vista dels antecedents i els informes que es troben en l'expedient procedix aprovar definitivament el compte de liquidació definitiva i la retaxació, en la seua versió presentada per la mercantil Reyal Urbis, SA, com a urbanitzador.  
L'òrgan competent per a resoldre és la Junta de Govern Local, per aplicació de l'article 127.1 de la Llei 7/1985, de 2 d'abril, reguladora de les Bases de Règim Local, en la redacció que en fa la Llei 57/2003, de 16 de desembre, de Mesures per a la Modernització del Govern Local.  
  
Com a conseqüència del que s'ha exposat, la Junta de Govern Local adopta els acords següents:  
Primer. Desestimar l'al·legació presentada per la mercantil Icono Promociones, SL.  
Segon. Aprovar definitivament el compte de liquidació definitiva i la retaxació del programa d'actuació integrada de les unitats d'actuació IV i V del pla especial de reforma interior del sector APD/7 Cerámica Los Angeles.  
Tercer. Publicar un edicte en el Butlletí Oficial de la Província d'Alacant, en el Diari Oficial de la Comunitat Valenciana i en el tauler d'anuncis municipal.  
Quart. Notificar la present resolució als titulars de drets afectats i a l'urbanitzador, als efectes oportuns.»  
  
La qual cosa es publica per a general coneixement, segons el que disposa l'article 392.2 del Reglament d'Ordenació i Gestió Territorial i Urbanística, Decret 67/2006 i 36/2007, de la Generalitat Valenciana, i cal advertir que, contra el referit acte, que posa fi a la via administrativa, i davant de l'òrgan que el va dictar, es pot interposar, per escrit dirigit a l'Ajuntament, en el termini d'un mes i amb caràcter potestatiu, el recurs de reposició, prèviament al contenciós administratiu, o este directament, davant del corresponent jutjat contenciós administratiu d'Alacant, en el termini de dos mesos, comptats ?ambdós terminis- a partir de l'endemà de l'última publicació.  
  
Alacant, 14 de febrer de 2014.- La regidora d'Urbanisme: Marta García-Romeu de la Vega. El vicesecretari: Germán Pascual Ruiz-Valdepeñas.